Leikarinn James Franco , sem var tilnefndur til Golden Globe verðlauna fyrir leik sinn í 127 Hours , hefur staðfest að hann muni fara með aðalhlutverk í væntanlegri mynd um raðmorðingjann Richard Ramirez . Franco mun einnig leikstýra myndinni , en Ramirez vakti ótta hjá mörgum árið 1985 þegar hann hóf að brjótast inn á heimili ungra kvenna í Suður Kaliforníu og myrða þær á hrottalegan hátt . Myndin mun sýna hvernig Ramirez varð að manninum sem framdi þessa hrottalegu glæpi en hann tekur nú út lífstíðardóma í fangelsi í Kaliforníu . Ramirez var dæmdur fyrir 13 morð , 5 tilraunir til morðs , 11 kynferðislegar árásir og 14 innbrot . Framleiðendur myndarinnar verða söngvarinn Chris Cornell og Nicolas Constantine , en sá síðarnefndi skrifaði einnig handritið .